
ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 102 

7 Φεβρουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 6.7.1993 Π.Δ/τος «Έγκριση 
μεταφοράς συντελεστή δόμησης ρυμοτομουμένου 
ακινήτου που βρίσκεται εντός του ρυμοτομικού σχε¬ 
δίου του Δήμου Ζεφυρίου (Ν. Αττικής)» (Δ. 893). 1 

Έγκριση μεταφοράς συντελεστή δόμησης ακινήτου 
που έχει χαρακτηρισθεί ως διατηρητέο και βρίσκε¬ 
ται εντός του ρυμοτομικού σχεδίου του Δήμου Αθη¬ 
ναίων (Ν. Αττικής). 2 

Έγκριση τοπικού ρυμοτομικού σχεδίου στην εκτός 
εγκεκριμένου ρυμοτομικού σχεδίου περιοχή του 
Δήμου Ηλιούπολης (Ν. Αττικής) για τον καθορισμό 
χώρου ανέγερσης σχολικού κτιρίου του Οργανισμού 
Σχολικών Κτιρίων (Ο.Σ.Κ.) και καθορισμός ειδικών 
όρων και περιορισμών δόμησης αυτού». 3 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Λάρισας. 4 

Διορθώσεις σφαλμάτων 

Διόρθωση σφάλματος στο από 3.12.1993 Π.Δ. για 
έγκριση μεταφοράς συντελεστή δόμησης ρυμοτο- 
μούμενου ακινήτου. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του από 6.7.1993 Π.Δ/τος «Έγκριση μετα¬ 
φοράς συντελεστή δόμησης ρυμοτομουμένου ακινή¬ 
του που βρίσκεται εντός του ρυμοτομικού σχεδίου του 
Δήμου Ζεφυρίου (Ν. Αττικής)» (Δ. 893). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π.Δ/γμα (Δ’ 592). 

3. Τις διατάξεις του Π.Δ/τος 510/1979 «περί ρυθμί- 


σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

5. Την 6068/1992 πράξη συναίνεσης ενώπιον της συμ¬ 
βολαιογράφου Αθηνών Ελευθερίας Βασιλακοπούλου, των 
Φωτίου Λιάκουρα και Αναστασίου Λιάκουρα αποκλειστι¬ 
κών κυρίων του παρακάτω περιγραφομένου ακινήτου. 

6. Την 85257/5946/1.9.1993 αίτηση των Αναστασίου 
Λιάκουρα και Φωτίου Λιάκουρα. 

7. Την 617/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 29154/10.4.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 
Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Αρθρο 1. 

Το από 6.7.1993 Π.Δ/γμα «Έγκριση μεταφοράς συντε¬ 
λεστή δόμησης ρυμοτομουμένου ακινήτου που βρίσκεται 
εντός του ρυμοτομικού σχεδίου του Δήμου Ζεφυρίου (Ν. 
Αττικής)» (Δ' 893) τροποποιείται ως εξής: 

1. Το εδάφιο ε της παρ. 2 του άρθρου 1 αντικαθίσταται 
ως εξής: 

«ε) Μεταφερόμενη δομήσιμη επιφάνεια: 485,28 τ.μ. εκ 
των οποίων 283,08 τ.μ. από ισόγειο και 202,20 τ.μ. από 
ορόφους». 

2. Το άρθρο 2 αντικαθίσταται ως εξής: 

Αρθρο 2. 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα των Φωτίου Λιάκουρα και 
Αναστασίου Λιάκουρα για εμβαδόν 485,28 τ.μ. (283,08 
τ.μ. από ισόγειο και 202,20 τ.μ. από ορόφους)». 

Αρθρο 2. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμετη δημοσίευση και εκτέλεση του 
παρόντος διατάγματος. 

Αθήνα, 21 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

( 2 ) 

Έγκριση μεταφοράς συντελεστή δόμησης ακινήτου που 
έχει χαρακτηρισθεί ως διατηρητέο και βρίσκεται εντός 
του ρυμοτομικού σχεδίου του Δήμου Αθηναίων (Ν. Ατ¬ 
τικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (Α’ 138) όπως τροποποι¬ 
ήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθμόν 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 1754/1991 πράξη συναίνεσης ενώπιον της συμ¬ 
βολαιογράφου Αθηνών Πολυξένης Νικολάου Κουλαλό- 
γλου, των Πολυξένης Σταμάτη και Ιουλίας Καντζαβέ- 
λου. 

6. Την 1841/1991 πράξη συναίνεσης ενώπιον της συμ¬ 
βολαιογράφου Αθηνών Πολυξένης Νικολάου Κουλαλό- 
γλου, της Μαρίας - Μαγδαληνής Κούστα. 

7. Τις από 29.3.1989 και 19.2.1991 αιτήσεις των Μα¬ 
ρίας - Μαγδαληνής Κούστα, Πολυξένης Σταμάτη και Ιου¬ 
λίας Καντζαβέλου. 

8. Την κατόπιν αυτοψίας της υπαλλήλου Νικολέττας 
Χριστοφίλου, επιβεβαίωση των εμπλεκομένων στον υπο¬ 
λογισμό του μεταφερόμενου συντελεστή δόμησης στοι¬ 
χείων του ακινήτου που βρίσκεται εντός του ρυμοτομικού 
σχεδίου του Δήμου Αθηναίων (Ν. Αττικής) και επί της οδού 
Γενναδίου αρ.5. 

9. Την 247/1991 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

10. Την 34797/14.9.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 


Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Αρθρο 1. 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που έχει χαρακτηριστεί ως διατη¬ 
ρητέο με το από 17.10.1984 Π.Δ/γμα (Δ' 28) και βρίσκε¬ 
ται εντός του ρυμοτομικού σχεδίου του Δήμου Αθηναίων 
(Ν. Αττικής) και ειδικότερα επί της οδού Γενναδίου αρ. 5 
και του οποίου την αποκλειστική κυριότητα έχουν οι παρα¬ 
πάνω συναινούσες στη μεταφορά του συντελεστή δόμη¬ 
σης Μαρία - Μαγδαληνή Κούστα, Πολυξένη Νικολοπού- 
λου Σταμάτη και Ιουλία Καντζαβέλου, όπως το βαρυνό- 
μενο ακίνητο φαίνεται με στοιχεία Α, Β, Γ, Δ, Α στο σχε¬ 
τικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 107569/1993 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του, συντελεστή δόμησης είναι τα εξής: 

α) Εμβαδόν οικοπέδου για το οποίο υφίσταται δικαίωμα 
μεταφοράς συντελεστή δόμησης: 164,54 τ.μ. 
β) Ποσοστό κάλυψης: 70% 
γ) Συντελεστής δόμησης: 4,8. 
δ) Δομήσιμη επιφάνεια που αντιστοιχεί σ' αυτό: 164,54 
τ.μ. χ 4,8 = 789,36 τ.μ. 
ε) Δομημένη επιφάνεια: 589,49 τ.μ. 
στ) Μεταφερόμενη δομήσιμη επιφάνεια: 789,36 τ.μ. - 
589,49 τ.μ. = 199,87 τ.μ. από ορόφους. 

Αρθρο 2. 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα των Μαρίας - Μαγδαλη- 
νής Κούστα, Πολυξένης Σταμάτη και Ιουλίας Καντζαβέ¬ 
λου, για εμβαδόν 199,87 τ.μ. από ορόφους. 

Αρθρο 3. 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΚΩΣΤΑΣ ΛΑΛΙΩΤΗΣ 

(3) 

Έγκριση τοπικού ρυμοτομικού σχεδίου στην εκτός εγκε¬ 
κριμένου ρυμοτομικού σχεδίου περιοχή του Δήμου 
Ηλιούπολης (Ν. Αττικής) για τον καθορισμό χώρου ανέ¬ 
γερσης σχολικού κτιρίου του Οργανισμού Σχολικών 
Κτιρίων (Ο.Σ.Κ.) και καθορισμός ειδικών όρων και πε¬ 
ριορισμών δόμησης αυτού». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α 
4). 

2. Τις διατάξεις των άρθρων 7,8,9 και 16 (παρ. 1 στοιχ. 
γ) του Ν. 1577/1985 «Γενικός Οικοδομικός Κανονισμός» 
(Α' 210) όπως τροποποιήθηκαν με το άρθρο 13 (παρ. 1,2 
και 3) του Ν. 1647/1986 «Οργανιμσός Κτηματολογίου και 
Χαρτογραφήσεων Ελλάδας (Ο.Κ.Χ.Ε.) και άλλες σχετικές 
διατάξεις» (Α' 141) και το άρθρο 1 (παρ.3) και 4) του Ν. 
1772/1988 «τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

3. Τις διατάξεις των άρθρων 1 και 3 του από 31.8.1978 
Π.Δ/τος «περί καθορισμού ζωνών ρυθμίσεως και προστα¬ 
σίας της περιοχής του όρους Υμηττού» (Δ' 544). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

6. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του Κρατικού 
Προϋπολογισμού και του οικείου Ο.Τ.Α. 

7. Την 704/1993 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Αρθρο 1. 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του Δήμου 
Ηλιούπολης (Ν. Αττικής) επί των οδών Ολυμπιονικών και 
Λασκαράτου για τον καθορισμό χώρου ανέγερσης του 2ου 


Λυκείου Ηλιούπολης του Οργανισμού Σχολικών Κτιρίων 
(Ο.Σ.Κ.) όπως ο χώρος φαίνεται με στοιχεία Α, Β, Γ, Δ, Ε, Α 
στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 106384/1993 πράξη του και 
που αντίτυπό τους σε φωτοσμίκρυνση δημοσιεύεται με το 
παρόν διάταγμα. 

Αρθρο 2. 

Στο πρόσωπο των οικοπέδων οικοδομημένων ή μη που 
βρίσκονται στην ανωτέρω περιοχή επιβάλλεται προκήπιο 
πλάτους τεσσάρων (4) και πέντε (5) μέτρων όπως φαίνεται 
στο διάγραμμα του άρθρου 1 του παρόντος. 

Αρθρο 3. 

Οι όροι και περιορισμοί δόμησης των οικοπέδων του πα¬ 
ραπάνω χώρου ορίζονται ως εξής: 

α) Μέγιστο ποσοστό κάλυψης: σαράντα τοις εκατό 
(40%) της επιφάνειας του. 
β) Συντελεστής δόμησης: έξι δέκατα (0,6). 
γ) Μέγιστο επιτρεπόμενο ύψος των ανεγερθησομένων 
κτιρίων: δέκα πέντε μέτρα (15,00 μ.). 

Πάνω από το μέγιστο επιτρεπόμενο ύψος επιτρέπεται η 
κατασκευή στέγης μεγίστου ύψους: δύο μέτρων (2,00 μ.). 

δ) Τα ανεγερθησόμενα κτίρια πρέπει να απέχουν από τα 
όρια του γηπέδου: πέντε μέτρα (5,00 μ.). 

ε) Επιβάλλεται η άσκηση αρχιτεκτονικού ελέγχου από 
την Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

στ) Κατά την εκσκαφή θεμελίων επιβάλλεται ο έλεγχος 
της αρμόδιας αρχαιολογικής Υπηρεσίας. 

Αρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 31 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ Λ ΑΛΙΩΤΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 455 (4) 

Τροποποίηση εγκεκριμένου σχεδίου πόλης Λάρισας. 

Ο ΔΗΜΑΡΧΟΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) του από 17.7.1923 Ν.Δ/τος, περί σχεδίων πόλεων 
και κωμών. 

β) του Ν.Δ/τος 1577/1985, περί Γ.Ο.Κ. 

γ) Του Ν.Δ/τος 3200/1955, περί διοικητικής αποκέ¬ 
ντρωσης. 

δ) του Ν.Δ/τος 712/1970 εκτελεστικών του Ν. 532/ 

1970, περί συμπληρώσεως των διατάξεων περί διοικητι¬ 
κής αποκέντρωσης. 

ε) του Ν.Δ/τος 1032/1980, περί συστάσεως του 
Υπουργείου Χ.Ο.Π. κ.λπ. 

στ) του Ν.Δ/τος 183/1986, περί έγκρισης τροποποιή¬ 
σεων και καθορισμού όρων και περιορισμών δόμησης από 

τους Νομάρχες (ΦΕΚ 70α/5.6.1986). 

ζ) του από 30.4.1987 Π.Δ/τος περί έγκρισης τροποποι¬ 
ήσεων εγκεκριμένου σχεδίου πόλης με απόφαση του Δη¬ 
μοτικού Συμβουλίου του Δήμου Λάρισας (ΦΕΚ 391 Δ7 
13.5.1987). 

η) το από 22.1.1988 Π.Δ. (ΦΕΚ 354 Δ712.5.1988), με 
το οποίο εγκρίθηκε το ρυμοτομικό σχέδιο πόλης Λάρισας. 

2. Την απόφαση 228/93 του Δημοτικού Συμβουλίου Λά¬ 
ρισας με την οποία προτείνεται η τροποποίηση του εγκε¬ 
κριμένου σχεδίου πόλης. 

3. Την από 22.9.1993 γνωμοδότηση του Συμβουλίου 
Χ.Ο.Π. Νομού Λάρισας (αριθ. πρακτικού 300, συνεδρία 
11η). 

4. Την οριστική απόφαση 638/93 του Δημοτικού Συμ¬ 


βουλίου Λάρισας για την προτεινόμενη τροποποίηση, απο¬ 
φασίζουμε: 

Άρθρο 1. 

Εγκρίνεται τροποποίηση εγκεκριμένου ρυμοτομικού 
σχεδίου πόλης Λάρισας με: 1) Μετατόπιση του δρόμου με¬ 
ταξύ των Ο.Τ. Γ. 2085 και Γ. 2084 Κ.Χ. και μικρή μείωση 
του Κ.Χ. Γ. 2084. 

2. Ανασχεδιασμός των κυψελών 41 και 59 με αύξηση 
του Κ.Χ. Γ. 2080 και του Κ.Χ. της κυψέλης 59 σε αντικα¬ 
τάσταση της μείωσης του Κ.Χ. Γ. 2084 όπως ορίζεται στο 
τοπογραφικό διάγραμμα που συνοδεύει την παρούσα 
απόφαση. 

Αρθρο 2. 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού του Δήμου Λάρι¬ 
σας. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το 
σχετικό τοπογραφικό διάγραμμα που τη συνοδεύει να 
αναρτηθεί στο Δημοτικό Κατάστημα επί 1 δήμερο για ενη¬ 
μέρωση. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Λάρισα, 24 Ιανουάριου 1994 
Ο Δήμαρχος 

ΑΡΙΣΤΕΙΔΗΣ ΛΑΜΠΡΟΥΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 1488/Δ/22.12.1993 στο οποίο δημοσιεύθηκε 
το από 3.12.1993 Π.Δ. διορθώνεται το θέμα του Π.Δ. από 
το εσφαλμένο «Έγκριση πραγματοποίησης μεταφοράς 
συντελεστή δόμησης ρυμοτομούμενου ακινήτου.... κ.λπ.» 

(Από το Υπ. ΠΕΧΩΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


